- 346 - 



saakaldte Weende-Methode 1 ) blev benyttet, med skiftevis Behandling med 

 Svovlsyre og Kaliopløsning af fastsat Styrke. Til Slut blegedes Stoffet ved 

 kort Behandling med Salpetersyre og Kaliumklorat. Den udvundne smukt 

 silkeglinsende Cellulose blev udvasket med Vand, Vinaand, Æther og 

 tørret ved 105°. Efter Vejning blev Stoffet indasket og Asken fradraget 

 Vægten. De første Kaliudtræk af Tørven var dybt brunsorte og indeholdt 

 en Humussyre, der blev udfældet med Saltsyre til Neutralisation og fra- 

 filtreret paa et vejet Filter, udvasket, tørret og vejet. Dernæst blev 

 Humussyren bortbrændt og den ringe tilstedeværende Askemængde (0,33 °/o) 

 fraregnet i Vægten af Humussyre. Da der i første Svovlsyreudtræk fra 

 Gellulosebehandlingen findes noget Stof opløst, der overfor Fehlings 

 Væd ske forholder sig som Sukker, maa dette være dannet af de organiske 

 Stoffer i Tørven under Syrebehandling, da der ikke findes Sukkerarter i 

 Tørven i den oprindelige Tilstand. Ved ovenstaaende Behandling fandtes 

 i Prøve Nr. 5 (lufttør). 



Cellulose (tørret ved 105° askefri) = 31,17 °/o 

 Humussyre — — =11 ,61 - 



Albuminstoffer (beregnet af N-Best.) = 4,68 - 

 Hygroskop. Vand == 15,11 - 



Aske = 5,45 - 



68,02 °/o 



Resten 32 °/o hører til den store noget ubestemte Gruppe kaldet 

 „kvælstoffri Extraktstoffer". Heri viser kvalitativ Analyse, at der findes 

 ikke ubetydelige Mængder harpixagtigt Stof, medens jeg ikke har kunnet 

 paavise Fedt i Tørven. Den kvantitative Analyses Tal maa dog ikke op- 

 fattes som andet end en foreløbig Vejledning i Hovedtrækkene. Er det 

 vanskeligt at bestemme de enkelte Stoffer i friske Bestanddele, saa er 

 denne Vanskelighed mere end fordoblet i humificerede Stoffer som Tørv, 

 hvor man tillige har de usikkert sammensatte Humusstoffer at kæmpe 

 med 2 ). 



Beregner man af ovenstaaende Forholdstallene for en Kubikmeter 

 Tørv i den naturlige mosevaade Tilstand, findes 



Nr. 1 Nr. 2 Nr. 3 Nr. 4 Nr. 5 



1 m 3 i Kilogram: Kg. Kg. Kg. Kg. Kg. 



Vægt i mosevaad Tilstand 916 913 942 938 891 



Vægt i lufttør askeholdig Tilstand 75,6 82,6 69,8 66,5 66,2 



Vægt af askefri vandfri Tørv (tørret ved 105°) 60,1 65,3 55,1 52,9 52,3 



Heri Kvælstof 0,39 0,55 0,39 0,42 0,52 



a ) I. König: „Die Untersuchung landw. und gewerbl, wichtiger Stoffe" 3. Aufl. 

 Berlin 1906 p. 245. 



-) Nogle som det forekommer mig ret heldige Forsøg paa at løse disse svære 

 analytiske Knuder findes i Michelet: „Bidrag til Kjendskaben om Muldens 

 Sammensætning" Archiv for Mathem. og Naturvid. B. XXVII Nr. 7. Ghra. 1906. 



